PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo	2005/FH/3/1/034	Bratislava 21. marca 2005	

       Protimonopolný úrad Slovenskej republiky, odbor koncentrácií, v správnom konaní začatom z vlastného podnetu vo veci uloženia pokuty za porušenie § 10 ods. 13 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov podnikateľom BIAMA, a.s.,                       Pri skladoch 1, 940 01 Nové Zámky, Slovenská republika, IČO: 36 534 650

                                                rozhodol

na základe § 38 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov tak, že ukladá za porušenie § 10 ods. 13 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov vykonávať práva a povinnosti vyplývajúce zo vzniku koncentrácie, spočívajúcej v získaní kontroly podnikateľov FIDES Zdravotnícke zásobovanie, a.s., Hlavná 210, 900 23 Viničné, Slovenská republika, IČO: 34 142 941, Róbert Bilišič, Mederská 19, 940 51 Nové Zámky, Slovenská republika, Ing. Alžbeta Bilišičová, Vajanského 46/A, 940 51 Nové Zámky, Slovenská republika a Mgr. Veronika Výberová, Štefánikova 63, 941 01 Bánov, Slovenská republika nad podnikom podnikateľa BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 na základe Dohody o spoločnom postupe uzatvorenej dňa 29.04.2002 

1.  prijatím zmeny na valnom zhromaždení podnikateľa  BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 uskutočneného dňa 06.05.2002, spočívajúcej vo zvolení nových členov predstavenstva spoločnosti BIAMA, a.s., Pri skladoch 1, 940 01 Nové Zámky, Slovenská republika,                  IČO: 36 354 650: Ing. Sína Niku, ktorý v čase vykonania predmetnej zmeny pôsobil ako predseda predstavenstva spoločnosti FIDES Zdravotnícke zásobovanie, a.s., Hlavná 210, 900 23 Viničné, Slovenská republika, IČO: 34 142 941 , PhMr. Daniely Hermannovej, ktorá v čase vykonania predmetnej zmeny pôsobila ako členka dozornej rady spoločnosti CORPINA a Ing. Ladislava Zákopčánika, ktorý v čase vykonania predmetnej zmeny pôsobil ako člen dozornej rady spoločnosti FIDES Zdravotnícke zásobovanie, a.s., Hlavná 210, 900 23 Viničné, Slovenská republika, IČO: 34 142 941, a následného podania návrhu na zápis predmetnej zmeny do obchodného registra,

2.  prijatím zmeny na valnom zhromaždení podnikateľa BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 uskutočneného dňa 06.05.2002, spočívajúcej v odvolaní predsedníčky dozornej rady JUDr. Malíkovej a vzhľadom na vstup nového akcionára do spoločnosti podnikateľa FIDES Zdravotnícke zásobovanie, a.s., Hlavná 210, 900 23 Viničné, Slovenská republika, IČO: 34 142 941, zvolenie Petra Váleka ako člena a zároveň predsedu dozornej rady podnikateľa BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650, pričom Peter Válek v čase vykonania predmetnej zmeny pôsobil ako podpredseda predstavenstva spoločnosti FIDES Zdravotnícke zásobovanie, a.s., Hlavná 210, 900 23 Viničné, Slovenská republika, IČO: 34 142 941,

3.  prijatím zmeny na valnom zhromaždení podnikateľa BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 uskutočneného dňa 06.05.2002, spočívajúcej v schválení podstatných zmien stanov spoločnosti      BIAMA, a.s., Pri skladoch 1, 940 01 Nové Zámky, Slovenská republika,                   IČO: 36 354 650. K predmetným zmenám stanov došlo z dôvodu schválenia zvýšenia základného imania spoločnosti BIAMA, a.s., Pri skladoch 1, 940 01        Nové Zámky, Slovenská republika, IČO: 36 354 650. V bode 5 zápisnice z valného zhromaždenia sa uvádza nasledovné: „... v prípade neúspešného upísania akcií bude potrebné ustanovenia týkajúce sa základného imania, akcií spoločnosti a orgánov spoločnosti zmeniť do pôvodnej podoby.“ Nakoľko však v sledovanom období, t.j. od 29.04.2002 do 13.11.2002 predstavenstvo spoločnosti BIAMA, a.s.,  Pri skladoch 1, 940 01 Nové Zámky, Slovenská republika, IČO: 36 354 650 v novom zložení prijímalo rozhodnutia, úrad predmetnú skutočnosť (zmenu stanov) posudzuje ako porušenie § 10 ods. 13 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady        č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov.

4. Nákupom 320 ks akcií podnikateľa Unipharma Prievidza – 1. lekárnická spoločnosť, Opatovská cesta 4, 972 01 Bojnice, Slovenská republika,                    IĆO: 31 625 657 podnikateľom BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 na základe Zmluvy o kúpe cenných papierov uzatvorenej medzi podnikateľom BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 ako kupujúcim a PharmDr. Máriou Ažaltovičovou ako predávajúcou. Predmetný nákup bol odsúhlasený predstavenstvom spoločnosti BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 na zasadnutí dňa 12.06.2002 v zložení po vykonanej zmene uvedenej v bode 1 písm. a) (viď strana 2 tohto rozhodnutia).

5. Nákupom 20 ks akcií podnikateľa Unipharma Prievidza – 1. lekárnická spoločnosť, Opatovská cesta 4, 972 01 Bojnice, Slovenská republika, IĆO: 31 625 657 podnikateľom BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 na základe Zmluvy o kúpe cenných papierov uzatvorenej medzi podnikateľom BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 ako kupujúcim a Mgr. Carmen Šipkovou  ako predávajúcou. Predmetný nákup bol odsúhlasený predstavenstvom spoločnosti BIAMA, a.s.,          Pri skladoch 1, 940 01 Nové Zámky, Slovenská republika, IČO: 36 354 650 na zasadnutí dňa 12.06.2002 v zložení po vykonanej zmene uvedenej v bode 1 písm. a) (viď strana 2 tohto rozhodnutia).

6. Nákupom 100% podielu v spoločnosti VERO PHARM, s.r.o., Teplická ul. 2265/8, 921 01 Piešťany, Slovenská republika, IČO: 34 119 744 na základe Zmluvy o prevode časti obchodných podielov uzatvorenej medzi podnikateľom BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 ako kupujúcim a jednotlivými spoločníkmi spoločnosti VERO PHARM, s.r.o., Teplická ul. 2265/8, 921 01 Piešťany, Slovenská republika, IČO: 34 119 744 ako predávajúcimi. Predmetný nákup bol odsúhlasený predstavenstvom spoločnosti BIAMA, a.s.,         Pri skladoch 1, 940 01 Nové Zámky, Slovenská republika, IČO: 36 354 650 na zasadnutí dňa 12.06.2002 v zložení po vykonanej zmene uvedenej v bode 1 písm. a) (viď strana 2 tohto rozhodnutia).

7.  Nákupom 100% podielu v spoločnosti FARMOREA, s.r.o., A. Hlinku 41 – nákupné stredisko KOCKA, 921 01 Piešťany, Slovenská republika, IČO: 31 429 122 na základe Zmluvy o prevode časti obchodných podielov uzatvorenej medzi podnikateľom BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 ako kupujúcim a jednotlivými spoločníkmi spoločnosti FARMOREA, s.r.o., A. Hlinku 41 – nákupné stredisko KOCKA, 921 01 Piešťany, Slovenská republika, IČO: 31 429 122  ako predávajúcimi. Predmetný nákup bol odsúhlasený predstavenstvom spoločnosti BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650  na zasadnutí dňa 12.06.2002 v zložení po vykonanej zmene uvedenej v bode 1 písm. a) (viď strana 2 tohto rozhodnutia).

8. Nákupom 100% podielu v spoločnosti  LAUDANUM, spol. s.r.o., Levočská 4,      064 01 Stará Ľubovňa, Slovenská republika, IČO: 34 700 608 na základe Zmluvy o prevode časti obchodných podielov uzatvorenej medzi podnikateľom BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 ako kupujúcim a jednotlivými spoločníkmi spoločnosti LAUDANUM, spol. s.r.o., Levočská 4, 064 01 Stará Ľubovňa, Slovenská republika, IČO: 34 700 608 ako predávajúcimi. Predmetný nákup bol odsúhlasený predstavenstvom spoločnosti BIAMA, a.s.,          Pri skladoch 1, 940 01 Nové Zámky, Slovenská republika, IČO: 36 354 650 na zasadnutí dňa 12.06.2002 v zložení po vykonanej zmene uvedenej v bode 1 písm. a) (viď strana 2 tohto rozhodnutia).

9. Uzatvorením Zmluvy o pôžičke medzi podnikateľom BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 a Mgr. Bernadettou Leukaničovou, predmetom ktorej je poskytnutie peňažnej sumy. Predmetné poskytnutie pôžičky bolo odsúhlasené predstavenstvom spoločnosti BIAMA, a.s.,    Pri skladoch 1, 940 01 Nové Zámky, Slovenská republika, IČO: 36 354 650 na zasadnutí dňa 16.07.2002 v zložení po vykonanej zmene uvedenej v bode 1 písm. a) (viď strana 2 tohto rozhodnutia).
 
10. Nákupom 1 akcie spoločnosti DRUGIMPEX Bratislava, a.s., Tomášikova 30, Bratislava, Slovenská republika, IČO: 31 392 491 na základe Zmluvy o prevode cenného papiera uzatvorenej medzi podnikateľom BIAMA, a.s., Pri skladoch 1,      940 01 Nové Zámky, Slovenská republika, IČO: 36 354 650 ako kupujúcim a     MUDr. Monikou Rosoľankovou ako predávajúcou. Predmetný nákup bol odsúhlasený predstavenstvom spoločnosti BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 na zasadnutí dňa 17.09.2002 v zložení po vykonanej zmene uvedenej v bode 1 písm. a) (viď strana 2 tohto rozhodnutia).

11. Nákupom 93 ks akcií spoločnosti DRUGIMPEX Bratislava, a.s., Tomášikova 30, Bratislava, Slovenská republika, IČO: 31 392 491 na základe Zmluvy o prevode cenného papiera uzatvorenej medzi podnikateľom BIAMA, a.s., Pri skladoch 1,      940 01 Nové Zámky, Slovenská republika, IČO: 36 354 650 ako kupujúcim a      RNDr. Jozefom Pospíšilom ako predávajúcim. Predmetný nákup bol odsúhlasený predstavenstvom spoločnosti BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 na zasadnutí dňa 17.09.2002 v zložení po vykonanej zmene uvedenej v bode 1 písm. a) (viď strana 2 tohto rozhodnutia).

12. Uzatvorením Zmluvy o pôžičke medzi podnikateľom BIAMA, a.s., Pri skladoch 1,      940 01 Nové Zámky, Slovenská republika, IČO: 36 354 650 a Mgr. Sylviou Sopkovou, predmetom ktorej je poskytnutie peňažnej sumy. Predmetné poskytnutie pôžičky bolo odsúhlasené predstavenstvom spoločnosti BIAMA, a.s., Pri skladoch 1,      940 01 Nové Zámky, Slovenská republika, IČO: 36 354 650 na zasadnutí dňa 17.09.2002 v zložení po vykonanej zmene uvedenej v bode 1 písm. a) (viď strana 2 tohto rozhodnutia).

13. Nákupom 500 ks akcií spoločnosti SL PLUS, a.s., Pri Štadióne 26B, 900 21 Svätý Jur, Slovenská republika, IČO: 35 720 450 podnikateľom BIAMA, a.s., Pri skladoch 1,      940 01 Nové Zámky, Slovenská republika, IČO: 36 354 650 na základe Zmluvy o prevode cenného papiera uzatvorenej medzi podnikateľmi BIAMA, a.s.,                 Pri skladoch 1, 940 01 Nové Zámky, Slovenská republika, IČO: 36 354 650, FIDES Zdravotnícke zásobovanie, a.s., Hlavná 210, 900 23 Viničné, Slovenská republika, IČO: 34 142 941 a S.L. Pharma Holding Gesellschaft M.B.H., Holzmeistergasse 9,   A-1210 Viedeň, Rakúsko. Predmetný nákup bol odsúhlasený predstavenstvom spoločnosti BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 na zasadnutí dňa 17.09.2002 v zložení po vykonanej zmene uvedenej v bode 1 písm. a) (viď strana 2 tohto rozhodnutia).

14. Nákupom 100% podielu v spoločnosti  HARMONIA Partizánske, s.r.o., Námestie SNP 143, 958 01 Partizánske, Slovenská republika, IČO: 36 296 856 na základe Zmluvy o prevode časti obchodných podielov uzatvorenej medzi podnikateľom BIAMA, a.s., Pri skladoch 1, 940 01 Nové Zámky, Slovenská republika,                   IČO: 36 354 650  ako kupujúcim a PharmDr. Danielou Cibulkovou ako predávajúcou. Predmetný nákup bol odsúhlasený predstavenstvom spoločnosti BIAMA, a.s.,          Pri skladoch 1, 940 01 Nové Zámky, Slovenská republika, IČO: 36 354 650 na zasadnutí dňa 29.10.2002 v zložení po vykonanej zmene uvedenej v bode 1 písm. a) (viď strana 2 tohto rozhodnutia),

vo výške 1 000 000 Sk (slovom jeden milión slovenských korún) podnikateľovi BIAMA, a.s., Pri skladoch 1, 940 01 Nové Zámky, Slovenská republika,                  IČO: 36 354 650. Podnikateľ BIAMA, a.s., Pri skladoch 1, 940 01 Nové Zámky, Slovenská republika, IČO: 36 354 650 je povinní uloženú pokutu uhradiť v lehote 15 dní odo dňa právoplatnosti tohto rozhodnutia na účet Štátnej pokladnice číslo: 7000060793/8180, KS 1118, VS 04431173.

Odôvodnenie:

      Dňa 23.10.2002 vydal Protimonopolný úrad Slovenskej republiky, odbor koncentrácií (ďalej len „úrad“) rozhodnutie č. 2002/FH/3/1/226, ktorým súhlasil s koncentráciou vzniknutou podľa § 9 ods. 1 písm. b) v spojení s § 9 ods. 4 písm. b) a § 9 ods. 6 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky      v znení neskorších predpisov (ďalej len „zákon č. 136/2001 Z.z.“), spočívajúcou        v získaní kontroly podnikateľov FIDES Zdravotnícke zásobovanie, a.s., Hlavná 210, 900 23 Viničné, Slovenská republika, IČO: 34 142 941 (ďalej len „Fides“), Róbert Bilišič, Mederská 19, 940 51 Nové Zámky, Slovenská republika (ďalej len „Róbert Bilišič“), Ing. Alžbeta Bilišičová, Vajanského 46/A, 940 51 Nové Zámky, Slovenská republika (ďalej len „Ing. Alžbeta Bilišičová“) a Mgr. Veronika Výberová, Štefánikova 63, 941 01 Bánov, Slovenská republika (ďalej len Mgr. Veronika Výberová“) nad podnikom podnikateľa BIAMA, a.s., Pri skladoch 1, 940 01 Nové zámky, Slovenská republika, IČO: 36 354 650 (ďalej len „Biama“), na základe Dohody o spoločnom postupe uzatvorenej dňa 29.04.2002 (ďalej len „Dohoda o spoločnom postupe“). 
      Rozhodnutie č. 2002/FH/3/1/226 zo dňa 23.10.2002 nadobudlo právoplatnosť dňa 13.11.2002 (ďalej len „Rozhodnutie“).

      Vychádzajúc z Rozhodnutia právnym titulom koncentrácie podnikateľov Fides, Róbert Bilišič, Ing. Alžbeta Bilišičová, Mgr. Veronika Výberová a Biama je Dohoda o spoločnom postupe.
 
      Účastníkmi predmetnej koncentrácie boli podnikatelia Fides, Róbert Bilišič,       Ing. Alžbeta Bilišičová, Mgr. Veronika Výberová, ktorí získali kontrolu a Biama,       nad ktorým bola kontrola získaná, pričom účastníkmi správneho konania vo veci koncentrácie boli podnikatelia Fides, Róbert Bilišič, Ing. Alžbeta Bilišičová a          Mgr. Veronika Výberová.

      Podľa § 10 ods. 13 zákona č. 136/2001 Z.z. účastníci koncentrácie nesmú vykonávať práva a povinnosti vyplývajúce zo vzniku koncentrácie až do nadobudnutia právoplatnosti rozhodnutia o nej. 

      Uvedeným ustanovením sa zakazuje účastníkom koncentrácie realizovať akékoľvek práva a povinnosti a uskutočňovať akékoľvek úkony nadväzujúce alebo vyplývajúce z ich zmlúv, resp. z ich ekonomického spojenia uskutočneného inak, ako na základe zmluvy.

      Podľa § 38 ods. 1 zákona č. 136/2001 Z.z. úrad za porušenie ustanovení § 4 ods. 1, § 5, § 8 ods. 6, § 10 ods. 9 a 13, § 25 ods. 4 a § 29 ods. 5 uloží pokutu podnikateľovi do 10 % z obratu podľa § 10 ods. 3 za predchádzajúce uzavreté účtovné obdobie a podnikateľovi, ktorý za predchádzajúce uzavreté účtovné obdobie dosiahol obrat do    10 000 Sk alebo ktorý nemal žiadny obrat, alebo podnikateľovi, ktorého obrat nemožno vyčísliť, pokutu do 10 000 000 Sk.  

      Z ustanovenia § 10 ods. 13 zákona č. 136/2001 Z.z. vyplýva, že podnikatelia Fides, Róbert Bilišič, Ing. Alžbeta Bilišičová, Mgr. Veronika Výberová a Biama v období od 29.04.2002, kedy koncentrácia podnikateľov Fides, Róbert Bilišič,        Ing. Alžbeta Bilišičová, Mgr. Veronika Výberová a Biama vznikla do 13.11.2002, kedy nadobudlo právoplatnosť Rozhodnutie, nesmeli vykonávať žiadne práva a povinnosti vyplývajúce z predmetnej koncentrácie.

     Z podkladov a informácií predložených úradu v rámci správneho konania vo veci koncentrácie podnikateľov Fides, Róbert Bilišič, Ing. Alžbeta Bilišičová,                   Mgr. Veronika Výberová a Biama vyplynuli skutočnosti, ktoré nasvedčovali, že došlo k naplneniu skutkovej podstaty porušenia ustanovenia § 10 ods. 13 zákona              č. 136/2001 Z.z. účastníkmi koncentrácie.

     Za účastníkov správneho konania vo veci uloženia pokuty podľa § 38 ods. 1 zákona č. 136/2001 Z.z. za porušenie § 10 ods. 13 zákona č. 136/2001 Z.z. úrad určil podnikateľov Fides, Biama, Róbert Bilišič, Ing. Alžbeta Bilišičová a                 Mgr. Veronika Výberová, vychádzajúc pritom z vyššie uvedeného v nadväznosti na ustanovenia § 25 ods. 3 písm. f)  zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon č. 136/2001 Z.z. v znení neskorších predpisov“), podľa ktorého je účastníkom správneho konania ten, o koho právach, právom chránených záujmoch alebo povinnostiach  ustanovených zákonom sa má rozhodnúť, v spojení s Rozhodnutím, podľa ktorého podnikatelia Fides, Biama, Róbert Bilišič, Ing. Alžbeta Bilišičová a  Mgr. Veronika Výberová sú podnikateľmi podľa § 3 ods. 2 zákona č. 136/2001 Z.z., a teda sa na nich podľa § 2 ods. 1 písm. a) zákona č. 136/2001 Z.z. zákon                č. 136/2001 Z.z. vzťahoval. Uvedenú skutočnosť považoval úrad v predmetnom správnom konaní podľa § 32 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) za skutočnosť známu úradu z jeho úradnej činnosti.

     Na základe dostupných informácií úrad zistil, že dňa 01.10.2004 bolo v obchodnom registri zmenené obchodné meno podnikateľa Fides na Phoenix Zdravotnícke zásobovanie, a.s., ako aj sídlo spoločnosti z Hlavná 210, 900 23 Viničné na Vlárska 48, 831 01 Bratislava (ďalej len „Phoenix Zdravotnícke zásobovanie“).  
      Na základe vyššie uvedeného úrad listom č. 5175/PMÚ SR/2004 zo dňa 07.10.2004 oznámil podnikateľovi Phoenix Zdravotnícke zásobovanie, listom             č. 5176/PMÚ SR/2004 zo dňa 07.10.2004 podnikateľovi Biama, listom                       č. 5177/PMÚ SR/2004 podnikateľke Ing. Alžbete Bilišičovej, listom                            č. 5178/PMÚ SR/2004 zo dňa 07.10.2004 podnikateľovi Róbertovi Bilišičovi a listom č. 5179/PMÚ SR/2004 zo dňa 07.10.2004 podnikateľke Mgr. Veronike Výberovej, že sa dňom doručenia predmetných listov prvému z účastníkov predmetného správneho konania začne správne konanie vo veci uloženia pokuty podľa § 38 ods. 1 zákona    č. 136/2001 Z.z. za porušenie ustanovenia § 10 ods. 13 zákona č. 136/2001 Z.z. z vlastného podnetu úradu podľa § 25 ods. 1 zákona č. 136/2001 Z.z. v znení neskorších predpisov v spojení s § 18 ods. 2 správneho poriadku.

      Predmetné správne konanie sa vychádzajúc z doručených doručeniek vyššie menovaných listov začalo dňa 11.10.2004 pod č. 0114/OK/2004.

      Dňa 21.10.2004 bol úradu doručený list, zaevidovaný pod č. 5427/2004 od podnikateľov Róberta Bilišiča, Ing. Alžbety Bilišičovej a Mgr. Veroniky Výberovej, ktorým sa vyjadrili k začatiu predmetného správneho konania. Predmetným listom menovaní podnikatelia úradu navrhli zastaviť správne konanie vo veci zákazu implementácie koncentrácie voči všetkým účastníkom správneho konania.
      
       Úrad v priebehu správneho konania skúmal do akej miery podnikatelia Fides, Biama, Róbert Bilišič, Ing. Alžbeta Bilišičová a Mgr. Veronika Výberová porušili zákaz vykonávať práva a povinnosti do vydania právoplatného rozhodnutia úradu o koncentrácii. Za účelom zistenia predmetných skutočností si úrad vyžiadal podľa    § 22 ods. 2 zákona č. 136/2001 Z.z. v znení neskorších predpisov listom                    č. 5175/PMÚ SR/2004 zo dňa 07.10.2004 od podnikateľa Phoenix Zdravotnícke zásobovanie a listom č. 5176/PMÚ SR/2004 zo dňa 07.10.2004 od podnikateľa Biama podklady a informácie.

       Požadované podklady a informácie boli v plnom rozsahu úradu doručené  listom zaevidovaným pod č. 5623/2004 dňa 29.10.2004 od podnikateľa Phoenix Zdravotnícke zásobovanie a listom zaevidovaným pod č. 5624/2004 zo dňa 29.10.2004 od podnikateľa Biama.  

       Vzhľadom na to, že bolo potrebné objasniť niektoré skutočnosti predložené podnikateľom Biama, úrad si listom č. 6224/PMÚ SR/2004 zo dňa 30.11.2004 vyžiadal od podnikateľa Biama doplňujúce podklady a informácie.

       Vychádzajúc z podkladov a informácií predložených úradu v priebehu správneho konania vo veci koncentrácie podnikateľov Fides, Biama, Róbert Bilišič, Ing. Alžbeta Bilišičová a Mgr. Veronika Výberová a v priebehu správneho konania vo veci uloženia pokuty podľa § 38 ods. 1 zákona č. 136/2001 Z.z. za porušenie zákazu imlementovať koncentráciu pred nadobudnutím právoplatnosti rozhodnutia o nej, úrad dospel k nasledovným záverom.

      Podnikatelia Róbert Bilišič, Ing. Alžbeta Bilišičová a Mgr. Veronika Výberová neporušili ustanovenie § 10 ods. 13 zákona č. 136/2001 Z.z, nakoľko úkony vykonané v sledovanom období, t.j. od vzniku koncentrácie do nadobudnutia právoplatnosti rozhodnutia o koncentrácii napĺňali skutkovú podstatu porušenia § 10 ods. 13 zákona č. 136/2001 Z.z. len podnikateľom Biama.
 
      Vychádzajúc z obsahu zápisnice z valného zhromaždenia podnikateľa Biama zo dňa 06.05.2002 a z obsahu Dohody o spoločnom postupe bola úspešnosť upísania     56 ks akcií na meno, vystavených v listinnej podobe, v menovitej hodnote 1 000 000,- Sk za jednu akciu podnikateľa Biama podmienená nasledovnými skutočnosťami:

1)	splatením 30% menovitej hodnoty akcií podnikateľa Biama podnikateľom Fides do 06.06.2002,

2)	splatením 70% menovitej hodnoty akcií podnikateľa Biama podnikateľom Fides do 06.08.2002,

3)	splatením finančného vkladu do 31.05.2002,

4)	súhlasným stanoviskom úradu o schválení koncentrácie.

Podľa čl. II ods. 2.7. Dohody o spoločnom postupe a bodu 4 zápisnice z valného zhromaždenia spoločnosti Biama zo dňa 06.05.2002 v prípade, ak by úrad koncentráciu zakázal, resp. by rozhodnutie o koncentrácii obsahovalo neprimerané podmienky, sa akcionári spoločnosti Biama zaväzujú, že najneskôr do 30 dní od vydania takéhoto rozhodnutia uskutočnia mimoriadne valné zhromaždenie spoločnosti Biama, ktorým zrušia rozhodnutie týkajúce sa predmetnej transakcie.

Z čl. II ods. 2.8. Dohody o spoločnom postupe a z bodu 4 zápisnice z valného zhromaždenia spoločnosti Biama zo dňa 06.05.2002 vyplýva, že spoločnosť Biama podá návrh na zápis zvýšenia základného imania do obchodného registra po splatení 30% menovitej hodnoty akcií podnikateľa Biama a po obdržaní súhlasného stanoviska úradu. Predmetnú skutočnosť potvrdzuje aj samotný návrh, ktorého zápis do obchodného registra je predmetnými skutočnosťami podmienený.

Podľa bodu 4 zápisnice z valného zhromaždenia spoločnosti Biama zo dňa 06.05.2002 musia byť vyššie uvedené podmienky (bod 1 až 4) splnené kumulatívne, inak je upisovanie akcií neplatné. 

      Na základe vyššie uvedeného úrad dospel záveru, že podnikateľ Fides neporušil ustanovenie § 10 ods. 13 zákona č. 136/2001 Z.z. zaplatením 30% menovitej hodnoty akcií podnikateľa Biama dňa 05.06.2002, zaplatením 70% menovitej hodnoty akcií podnikateľa Biama dňa 02.08.2002 a finančným vkladom na účet ostatných kapitálových fondov spoločnosti Biama, nakoľko bolo týmito úkonmi podmienené úspešné upísanie 56 ks akcií na meno, vystavených v listinnej podobe, v menovitej hodnote 1 000 000,- Sk za jednu akciu podnikateľa Biama, pričom do vydania Rozhodnutia nedošlo k prevodu akcií podnikateľa Biama na podnikateľa Fides a teda v konečnom dôsledku podnikateľ Fides menovanými úkonmi nezískal ani len možnosť vykonávať kontrolu nad podnikateľom Biama.  
     
      Na základe zistených skutočností úrad vydal dňa 11.01.2005 rozhodnutie            č. 2005/FH/3/1/003, ktorým vylúčil podnikateľov Fides, Róberta Bilišiča, Ing. Alžbetu Bilišičovú a Mgr. Veroniku Výberovú ako účastníkov správneho konania vo veci uloženia pokuty podľa § 38 ods. 1 zákona č. 136/2001 Z.z.  za porušenie § 10 ods. 13 zákona č. 136/2001 Z.z., ktoré nadobudlo právoplatnosť dňa 08.02.2005. 

       Skutkovú podstatu porušenia ustanovenia § 10 ods. 13 zákona č. 136/2001 Z.z. podnikateľom Biama predstavujú skutočnosti uvedené v bodoch 1 až 14 na stranách     2 – 5 tohto rozhodnutia, nakoľko vykonával práva a povinnosti vyplývajúce z koncentrácie bez udelenia výnimky podľa § 10 ods. 15 zákona č. 136/2001 Z.z.

       Podľa § 10 ods. 3 zákona č. 136/2001 Z.z. obrat na účely tohto zákona je súčet tržieb, výnosov alebo príjmov z predaja tovaru, ku ktorému sa pripočíta finančná pomoc poskytnutá podnikateľovi.
  
       Podľa § 38 ods. 3 zákona č. 136/2001 Z.z. predchádzajúcim uzavretým účtovným obdobím podľa § 38 ods. 1 zákona č. 136/2001 Z.z. je rok predchádzajúci roku, v ktorom je vydané rozhodnutie úradu, alebo ak nie sú dostupné údaje za tento rok, potom rok predchádzajúci tomuto roku.

       Úrad listom č. 0120/PMÚ SR/2005 zo dňa 10.01.2005 žiadal podnikateľa Biama o predloženie výkazu ziskov a strát za rok 2004. Zároveň úrad predmetným listom upozornil podnikateľa Biama, že v prípade, ak nebude dostupný údaj – obrat za rok 2004, bude v predmetnom správnom konaní v nadväznosti na znenie § 38 ods. 3 zákona č. 136/2001 Z.z. vychádzať z obratu podnikateľa Biama predloženého v liste č. 2372/2004 zo dňa 30.04.2004 v správnom konaní č. 0036/OK/2004 vo veci uloženia pokuty podľa § 38 ods. 2 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb.          o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z.z. (ďalej len „zákon č. 136/2001 Z.z. v znení zákona č. 465/2002 Z.z.“) za porušenie ustanovenia § 10 ods. 13 zákona č. 136/2001 Z.z. v znení zákona č. 465/2002 Z.z., ako zo skutočností známych úradu z jeho úradnej činnosti podľa § 32 ods. 2 správneho poriadku.     

       Dňa 17.01.2005 bol úradu doručený list č. 225/2005, obsahom ktorého bol iba predbežný obrat za rok 2004 a predbežný výkaz ziskov a strát k 31.12.2004 podnikateľa Biama.

       Vzhľadom na vyššie uvedené úrad v tomto správnom konaní vychádzal z obratu podnikateľa Biama dosiahnutého v roku 2003.

       Úrad zistil, že podnikateľ Biama dosiahol za rok 2003 obrat vo výške 2 655 285 tisíc SK.
          
       Podľa § 38 ods. 9 zákona č. 136/2001 Z.z. úrad pri ukladaní pokuty posudzuje závažnosť a dĺžku trvania porušenia ustanovenia tohto zákona. Úrad pri posudzovaní závažnosti porušovania ustanovenia tohto zákona berie do úvahy jeho povahu, skutočný dopad na trh, a tam, kde je to účelné, veľkosť relevantného trhu. Okrem týchto kritérií úrad pri ukladaní pokuty berie do úvahy aj iné faktory, najmä opakované porušenie tohto zákona tým istým podnikateľom, odmietnutie podnikateľa spolupracovať s úradom, postavenie podnikateľa ako vodcu alebo iniciátora porušovania ustanovení tohto zákona, získanie majetkového prospechu v dôsledku porušenia ustanovenia tohto zákona alebo neplnenie dohody obmedzujúcej súťaž v praxi.
  
      Úrad v posudzovanom prípade pri ukladaní pokuty podnikateľovi Biama za porušenie povinnosti podľa § 10 ods. 13 zákona č. 136/2001 Z.z. prihliadal na nasledovné skutočnosti: celková dĺžka porušenia ustanovenia § 10 ods. 13 zákona    č. 136/2001 Z.z.  bola vyše 6 mesiacov, úrad nezistil získanie majetkového prospechu v dôsledku porušenia ustanovenia zákona č. 136/2001 Z.z.  Úrad vydal Rozhodnutie podľa § 12 ods. 1 zákona č. 136/2001 Z.z., podľa ktorého súhlasí s koncentráciou, ak nevytvára alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu. Vychádzajúc z uvedeného úrad konštatuje, že predmetné porušenie § 10 ods. 13 zákona č. 136/2001 Z.z. podnikateľom Biama nemalo vážny dopad na trh, nakoľko predmetná koncentrácia nevytvárala ani neposilňovala dominantné postavenie, ktorého dôsledkom sú významné prekážky efektívnej súťaže na relevantnom trhu od samotného vzniku koncentrácie.

      Úrad na základe vyššie uvedeného informoval podnikateľa Biama listom              č. 927/PMÚ SR/2005 zo dňa 17.01.2005, že mu uloží pokutu za porušenie § 10 ods. 13 zákona č. 136/2001 Z.z. v súlade so zákonom č. 136/2001 Z.z. 
       
      Podľa § 38 ods. 8 zákona č. 136/2001 Z.z. pokuty podľa § 38 ods. 1 zákona         č. 136/2001 Z.z. môže úrad uložiť do štyroch rokov od začatia konania. Úrad však môže tieto pokuty uložiť najneskôr do ôsmich rokov odo dňa, keď došlo k porušeniu ustanovení zákona č. 136/2001 Z.z.
         
        V súvislosti s § 38 ods. 8 zákona č. 136/2001 Z.z. úrad teda skúmal, či bola zachovaná subjektívna a objektívna premlčacia lehota obsiahnutá v predmetnom ustanovení zákona. Vzhľadom na to, že k začatiu správneho konania vo veci uloženia pokuty podľa § 38 ods. 1 zákona č. 136/2001 Z.z. podnikateľovi  Biama došlo dňa 11.10.2004 ako aj vzhľadom na to, že k predmetnému porušeniu zákona došlo v období od 29.04.2002, kedy predmetná koncentrácia vznikla do 13.11.2002, kedy nadobudlo právoplatnosť rozhodnutie, ktorým bola predmetná koncentrácia schválená, úrad dospel k záveru, že subjektívna štvorročná ako aj objektívna osemročná lehota bola zachovaná.

         Podľa § 33 zákona č. 136/2001 Z.z. v znení neskorších predpisov úrad vyzval podnikateľa Biama listom č. 927/PMÚ SR/2005 zo dňa 17.01.2005, aby sa ústne alebo písomne pred vydaním rozhodnutia úradu vyjadril k jeho podkladu a k spôsobu jeho zistenia, prípadne navrhol jeho doplnenie do 7 pracovných dní odo dňa doručenia predmetného listu.

          Dňa 10.03.2005 bol úradu doručený list zaevidovaný pod číslo 1362/2005, obsahom ktorého je nasledovné vyjadrenie podnikateľa Biama k výzve pred vydaním rozhodnutia.

                                                            I.

a)  „Podľa § 9 ods. 1 zákona sa pod koncentráciou rozumie proces ekonomického spájania podnikateľov. Iný všeobecne akceptovateľný výklad pojmu koncentrácie je nadobudnutie (vznik) kontroly nad podnikom alebo nad jeho časťou, a teda trvalá zmena štruktúry trhu. Pojem vznik koncentrácie teda môže znamenať iba vznik kontroly nad podnikom iného podnikateľa. Kontrola podľa § 9 ods. 4 zákona je definovaná ako možnosť vykonávať rozhodujúci vplyv na činnosť podnikateľa.“

b)   „Porušením zákazu podľa § 10 ods. 13 zákona (t.j. implementáciou koncentrácie) je podľa nášho názoru vykonávanie rozhodujúceho vplyvu na činnosť spoločnosti BIAMA, ale nie realizácia akýchkoľvek práv a povinností, resp. akýchkoľvek úkonov spoločnosti BIAMA (jej predstavenstvom). Takýto výklad nemá oporu v zákone.“

c)  „K úkonom uvedeným v bode 2 vo všetkých prípadoch uvádzame, že išlo o činnosť v rámci podnikania spoločnosti BIAMA a takto uzatvorené kúpne zmluvy resp. zmluvy o pôžičke nemali žiadnu súvislosť so vznikom koncentrácie FIDES/BIAMA.“

                                                              II.

a)  „Podľa našich informácií úrad doteraz neuložil pokutu za porušenie § 10 ods. 13 zákona podnikateľovi, nad ktorým bola nadobudnutá kontrola ...“ 
Na potvrdenie svojho tvrdenia podnikateľ Biama uvádza príklady, napr. rozhodnutie      č. 2004/FH/3/1/083.

                                                              III.

a)   Podnikateľ Biama namieta skutočnosť, že v predmetnom prípade ide o opakované porušenie § 10 ods. 13 zákona, nakoľko úrad síce vydal dve právoplatné rozhodnutia, ktorými uložil podnikateľovi Biama pokutu za porušenie zákazu implementácie koncentrácie pred vydaním rozhodnutia, ale tieto porušenia časovo nasledovali až po koncentrácii podnikateľov Fides, Biama, Róbert Bilišič, Ing. Alžbeta Bilišičová a         Mgr. Veronika Výberová, a teda sa v predmetnom prípade jedná o prvé porušenie § 10 ods. 13 zákona.

b)  „Ďalej rozporujeme záver úradu, že údajné porušenie zákona BIAMOU trvalo vyše 6 mesiacov. Posledným údajným porušením bolo podľa úradu odsúhlasenie nákupu obchodného podielu v HARMONIA Partizánske, s.r.o., ku ktorému došlo 29.10.2002, čo je presne 6 mesiacov od vzniku koncentrácie. Nie vinou spoločnosti BIAMA trvalo schvaľovanie koncentrácie FIDES/BIAMA takmer 7 mesiacov.“

c)  Podnikateľ Biama žiada úrad pri posudzovaní závažnosti porušenia ustanovenia       § 10 ods. 13 zákona č. 136/2001 Z.z., aby bral v úvahu skutočnosť, že odsúhlasenie niekoľkých kúpnych zmlúv a zmlúv o pôžičke nemalo žiadny dopad na relevantný trh distribúcie liekov.

K vyjadreniu podnikateľa Biama úrad uvádza nasledovné.

I. a)

Pojem „kontrola“ zákon definuje ako možnosť vykonávať rozhodujúci vplyv na činnosť podnikateľa. Z uvedenej definície vyplýva, že zákon predpokladá kontrolu aj tam, kde je daná len možnosť výkonu rozhodujúceho vplyvu bez ohľadu na jeho reálny výkon v praxi. 
Z ustanovenia § 9 ods. 4 písm. b) zákona č. 136/2001 Z.z. vyplýva, že zákon predpokladá kontrolu prostredníctvom zmluvy, ktorá umožňuje vykonávať rozhodujúci vplyv na zloženie, hlasovanie alebo rozhodovanie orgánov podnikateľa. Uvedenú skutočnosť potvrdzuje aj fakt, že úrad pri rozhodovaní o koncentrácii Fides, Biama,   Ing. Alžbeta Bilišičová, Róbert Bilišič a Mgr. Veronika Výberová posúdil ako právny titul vzniku koncentrácie Dohodu o spoločnom postupe, ktorá zakladala možnosť vykonávať kontrolu nad podnikom podnikateľa Biama. 

I. b)

Z ustanovenia § 10 ods. 13 zákona č. 136/2001 Z.z. vyplýva, že podnikatelia Fides, Róbert Bilišič, Ing. Alžbeta Bilišičová, Mgr. Veronika Výberová a Biama v období od 29.04.2002, kedy koncentrácia podnikateľov Fides, Róbert Bilišič, Ing. Alžbeta Bilišičová, Mgr. Veronika Výberová a Biama vznikla do 13.11.2002, kedy nadobudlo právoplatnosť Rozhodnutie, nesmeli vykonávať žiadne práva a povinnosti vyplývajúce z predmetnej koncentrácie.
       
Uvedeným ustanovením sa zakazuje účastníkom koncentrácie realizovať akékoľvek práva a povinnosti a uskutočňovať právne úkony nadväzujúce alebo vyplývajúce z ich zmlúv, resp. z ich ekonomického spojenia uskutočneného inak, ako na základe zmluvy.  

Teória správneho práva pozná podľa subjektov, ktoré právnu normu interpretujú tzv. aplikačný výklad, vykonávaný orgánom ktorý je splnomocnený právnu normu realizovať jej aplikáciou, je záväzný iba pre riešený konkrétny prípad, má však význam i pre unifikáciu postupov pri aplikácii tej istej normy v iných prípadoch.
          
Odbor koncentrácií pri uplatňovaní predmetného ustanovenia analogicky vychádzal vo všetkých správnych konaniach vo veci uloženia pokuty za porušenie zákazu implementácie koncentrácie (napr. prípad Fides/Biama/Drugimpex – rozhodnutie       č. 2004/FH/3/1/142 zo dňa 11.06.2004, prípad Fides/Biama/SL PLUS, a.s.,          Pri štadióne 26B, 900 21 Svätý Jur, Slovenská republika, IČO: 35 720 450 (ďalej len „SL Plus“) – rozhodnutie č. 2004/FH/3/1/173 zo dňa 09.09.2004, prípad Novácke chemické závody/Solivary – rozhodnutie č. 2004/FV/3/1/165 zo dňa 04.08.2004).

I. c)

Úkony uvedené v bodoch 4 až 14 na stranách 2 až 5 tohto rozhodnutia boli vykonané predstavenstvom spoločnosti Biama, v zložení 3 členovia za spoločnosť Biama a 3 členovia, ktorý boli personálne prepojení s podnikateľom Fides. Za člena predstavenstva spoločnosti Biama nemala byť zvolená v čase od vzniku koncentrácie do vydania právoplatného rozhodnutia personálne prepojená fyzická osoba s podnikateľom Fides. Z uvedeného vyplýva, že v takomto zložení nemali byť prijaté ani žiadne rozhodnutia predstavenstva spoločnosti Biama.
 
II. a)

Úrad je povinný zistiť presne a úplne skutočný stav veci a za tým účelom si obstarať potrebné podklady pre rozhodnutie. Každý prípad posudzuje individuálne, pričom dodržiava citované ustanovenie § 3 ods. 4 správneho poriadku.
Podnikateľ SL Plus bol rozhodnutím č. 2004/FH/3/1/083 vylúčený ako účastník správneho konania, nakoľko ako emitent svojich akcií nemal možnosť ovplyvniť konanie podnikateľa S.L. PHARMA HOLDING GESELLSCHAFT M.B.H., Holzmeistergasse 9, A – 1210 Viedeň, Rakúsko, ktorý na základe 100 % majetkovej účasti v spoločnosti SL Plus Zmluvou o prevode cenných papierov zo dňa 16.10.2002 previedol akcie podnikateľa SL Plus na podnikateľov Fides a Biama. 
Úrad zastáva názor, že vylúčenie podnikateľa SL Plus ako účastníka správneho konania nemá žiadnu súvislosť s posudzovaným prípadom.
 
III. a)

Úrad akceptuje názor podnikateľa Biama, že v predmetnom prípade sa jedná o prvé porušenie zákona a nie o opakované porušenie zákona.
 
III. b)

Úrad zastáva názor, že porušenie ustanovenia § 10 ods. 13 zákona č. 136/2001 Z.z. trvalo vyše 6 mesiacov, nakoľko zmeny vykonané na valnom zhromaždení podnikateľa Biama uskutočneného dňa 06.05.2002 pretrvávali až do vydania právoplatného rozhodnutia o koncentrácii.

III. c)

Úrad akceptoval pri ukladaní výšky pokuty požiadavku podnikateľa Biama, aby pri posudzovaní závažnosti porušenia ustanovenia § 10 ods. 13 zákona č. 136/2001 Z.z. bral v úvahu skutočnosť, že odsúhlasenie niekoľkých kúpnych zmlúv a zmlúv o pôžičke nemalo žiadny dopad na relevantný trh distribúcie liekov.

         Na základe uvedených skutočností úrad rozhodol tak, ako je uvedené vo výrokovej časti tohto rozhodnutia.

Poučenie:
     
          Podľa ustanovenia § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení  neskorších predpisov v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.               Podľa § 61 ods. 1 správneho poriadku včas podaný rozklad má odkladný účinok.
Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

                
                                                                                                Ing. Dušan Valo
                                                                                       riaditeľ odboru koncentrácií

Rozhodnutie sa doručí:  

Biama, a.s.
Ing. Alžbeta Bilišičová – predseda predstavenstva
Ing. Sína Niku – člen predstavenstva
Pri skladoch 1
940 01 Nové Zámky